மதுரை விளாங்குடி பகுதியிலுள்ள தனியார் ஸ்டோர் ஒன்றில் குட்கா விற்பனை செய்யப்படுவதாக செல்லூர் போலீஸாருக்குக் கிடைத்த ரகசிய தகவலையடுத்து, உதவி ஆய்வாளர் முருகன் தலைமையிலான குழு அங்கு சென்று ஆய்வு மேற்கொண்டது. அப்போது நடத்தப்பட்ட ஆய்வில் ஒரு கடையில் குட்கா விற்பனை செய்வது உறுதியானது. அதன் அடிப்படையில் மேலும் தீவிர விசாரணையில் ஈடுபட்டபோது தெற்குவாசல் பகுதியிலுள்ள ஒரு குடோனிலிருந்து குட்கா சப்ளை செய்யப்பட்டு வந்த தகவல் கிடைத்தது. அங்கேயும் சென்று போலீஸார் சோதனையில் ஈடுபட்டனர். அதில் பண்டல் பண்டலாக 1,446 கிலோ குட்கா கைப்பற்றப்பட்டன. அவையனைத்தையும் போலீஸார் நீதிமன்றத்தில் ஒப்படைத்தனர்.